paragraph_text: Leukopenija ili leukocitopenija je naziv za smanjen broj leukocita (bijele krvne stanice) u krvi ispod normalnih vrijednosti, koji se može pronaći kao posljedica određenih bolesti organizma, uzimanja određenih lijekova ili izlaganja određenim vanjskim utjecajima. Normalne vrijednosti leukocita u krvi su od 3400 do 9700/mm<sup>3</sup> (3,4-9,7 * 10<sup>9</sup>/L) za odrasle osobe, dok su kod djece i novorođenčadi donja i gornja granica pomaknute na više vrijednosti.